[{"text_idx": "#000000", "text": "See su\u0308ndmus on juba mo\u0308o\u0308dunud."}, {"text_idx": "#000001", "text": "Pu\u0308hapa\u0308eval 17. septembril toimub Luunjas sarja \u201eTartumaa liigub\u201c raames po\u0303nev Luunja nutiorienteerumine. Osalejate u\u0308lesandeks on leida u\u0308lesse rajale peidetud punktid. Punktide leidmisel on abiks kaart, legend ja vihjed. Seikluse algus ja lo\u0303pp on Luunja Jo\u0303esadamas."}, {"text_idx": "#000002", "text": "Kogunemine algab kell 11.30, kell 11.45 reeglite tutvustus."}, {"text_idx": "#000003", "text": "12.00 antakse seiklusele start. Seiklus on ko\u0303igile TASUTA!"}, {"text_idx": "#000004", "text": "Tegu on liikumissarja \u201eTartumaa liigub\u201c kuuenda etapiga, mille raames selgitatakse va\u0308lja maakonna ko\u0303ige aktiivsem omavalitsus. U\u0308ritus on osa kultuuriministeeriumi poolt va\u0308lja kuulutatud liikumisaastast, mille septembrikuu teema on just orienteerumine."}, {"text_idx": "#000005", "text": "Kultuuriministeeriumi poolt va\u0308lja kuulutatud liikumisaasta 2023 kutsub eestimaalasi rohkem ja regulaarsemalt liikuma, tutvustades aasta va\u0308ltel erinevaid liikumisharrastuse viise ja pakkudes ko\u0303igile jo\u0303ukohaseid vo\u0303imalusi liikumiseks u\u0308le Eesti."}, {"text_idx": "#000006", "text": "Liikumisaasta 2023 raames korraldab Tartumaa spordiliit koosto\u0308o\u0308s kaheksa Tartumaa omavalitsusega liikumisu\u0308rituse \u201eTartumaa liigub 2023\u201c. Tegu on kogupere liikumissarjaga, mille raames on kaheksas erinevas omavalitsuses vo\u0303imalik nautida kaheksat erinevat liikumisviisi."}, {"text_idx": "#000007", "text": "Lisaks suusatamisele on aasta jooksul Tartumaa eri piirkondades vo\u0303imalik, uisutada, joosta, orienteeruda ning to\u0303ukekelkude, jalgratta ja sup-laudadega so\u0303ita. U\u0308ritus kulmineerub suure u\u0308hise fitness treeninguga novembrikuus Tartu U\u0308likooli Spordihoones."}, {"text_idx": "#000008", "text": "U\u0308ritustesarja eesma\u0308rk on saada inimesi liikumisharrastuse juurde ning igal etapil isegi parimaid va\u0308lja ei selgitata. Ku\u0308ll aga selgub Tartumaa ko\u0303ige aktiivsem omavalitsus: igal etapil loetakse kokku eri piirkondade osalejad ning jagatakse seeja\u0308rel osalejate arv piirkonna rahvaarvuga. Ko\u0303igile, kes osalevad kaheksast etapist va\u0308hemalt kuuel, on tagatud vinged auhinnad. Tule kohale ja saa osa liikumisharrastuse vo\u0303ludest Tartumaal!"}]